3.

Cuirtear an méid seo a leanas in ionad Airteagal 4: “Airteagal 4 Ceanglais eiticiúla 1. Comhlíonfaidh monaróir creidiúnaithe nó aon cheann dá eintitis rialúcháin na ceanglais eiticiúla uile seo a leanas: (a) nach raibh an monaróir creidiúnaithe sin ná aon cheann dá eintitis rialúcháin faoi réir ciontú faoi bhreithiúnas críochnaitheach maidir le haon iompar díobh seo a leanas i gcás inar tharla an t-iompar sin tar éis an 15 Samhain 2017 agus go bhfuil an monaróir creidiúnaithe sin creidiúnaithe roimh an 16 Samhain 2022, nó i gcás inar tharla iompar den sort sin 5 bliana ar a luaithe roimh dháta na hiarrata ar chreidiúnú de bhun Airteagal 5 den Chinneadh seo: (i) rannpháirtíocht in eagraíocht choiriúil, lena n-áirítear na cineálacha iompair a leagtar amach in Airteagal 2 de Chinneadh Réime 2008/841/CGB; (ii) éilliú gníomhach agus éilliú éighníomhach mar a shainmhínítear in Airteagal 3 den Choinbhinsiún maidir leis an gcomhrac i gcoinne an éillithe a bhfuil oifigigh de chuid na gComhphobal Eorpach nó oifigigh de Bhallstáit an Aontais Eorpaigh i dtreis ann (*2) agus in Airteagal 2(1) de Chinneadh Réime 2003/568/CGB (*3) ón gComhairle maidir leis an éilliú a chomhrac san earnáil phríobháideach; (iii) calaois de réir bhrí Airteagal 1 den Choinbhinsiún maidir le leasanna airgeadais na gComhphobal Eorpach a chosaint (*4); (iv) cionta sceimhlitheoireachta, lena n-áirítear aon cheann de na cionta dá dtagraítear in Airteagail 3 go 12 de Threoir (AE) 2017/541 ó Pharlaimint na hEorpa agus ón gComhairle (*5); (v) sciúradh airgid, mar a shainmhínítear in Airteagal 1(3) agus (4) de Threoir (AE) 2015/849 ó Pharlaimint na hEorpa agus ón gComhairle (*6); (vi) gáinneáil ar dhaoine, lena n-áirítear aon cheann de na gníomhartha intinniúla dá dtagraítear in Airteagal 2 de Threoir 2011/36/AE ó Pharlaimint na hEorpa agus ón gComhairle (*7), agus an gríosú, an cuidiú, an neartú agus an iarracht ghaolmhar dá bhforáiltear in Airteagal 3 den Treoir sin; (vii) aon ghníomhaíocht mhídhleathach eile atá díobhálach do leasanna airgeadais an Aontais, BCE nó na BCNanna. (b) nár ghabh an monaróir creidiúnaithe sin ná aon cheann dá eintitis rialúcháin d’aon iompar díobh seo a leanas a tharla tar éis an 15 Samhain 2017 i gcás inar creidiúnaíodh é roimh an 16 Samhain 2022, nó a tharla 5 bliana ar a luaithe roimh dháta na hiarrata ar chreidiúnú de bhun Airteagal 5 den Chinneadh seo: (i) sárú ar oibleagáidí a bhaineann le cánacha agus/nó ranníocaíochtaí slándála sóisialta a íoc i gcás inar suíodh é sin le cinneadh breithiúnach nó riaracháin a bhfuil éifeacht chríochnaitheach cheangailteach aige i gcomhréir le forálacha dlíthiúla na tíre ina bhfuil an monaróir creidiúnaithe bunaithe nó i gcomhréir le forálacha dlíthiúla Ballstáit ina ndéantar an ghníomhaíocht ítime sláine euro nó an ghníomhaíocht ítime euro; (ii) mí-iompar gairmiúil tromchúiseach, lena n-áirítear cásanna tromchúiseacha neamhchomhlíontachta i dtaca le dualgais ghairmiúla, i gcás ina gcinneann na húdaráis inniúla é sin; (iii) comhaontuithe a dhéanamh arb é is aidhm dóibh iomaíocht a shaobhadh laistigh den mhargadh ábhartha, i gcás inar chinn na húdaráis inniúla é sin; (iv) aon ghníomhaíocht eile ar dócha go ndéanfaí difear léi do shláine nótaí bainc euro mar mhodh íocaíochta éifeachtaí. 2. Bunóidh agus coimeádfaidh monaróir creidiúnaithe clár um chomhlíontacht chorparáideach arna chur chun feidhme go hiomlán agus atá ag feidhmiú go hiomlán chun na gníomhaíochtaí go léir a dhéantar ar a láithreán monaraíochta creidiúnaithe a bhainistiú. Beidh feidhm ag an gclár um chomhlíontacht chorparáideach sin freisin maidir le gníomhaíochtaí seachtracha a dhéantar lasmuigh dá láithreán monaraíochta creidiúnaithe i gcás ina bhfuil na gníomhaíochtaí sin comhchosúil leis na gníomhaíochtaí euro nó na gníomhaíochtaí slána euro a bhfuil BCE tar éis creidiúnú a dheonú ina leith. 3. Sa chlár um chomhlíontacht chorparáideach dá dtagraítear i mír 2, áireofar agus cuirfear chun feidhme, ar a laghad, na prionsabail, na rialacha agus na nósanna imeachta a leagtar amach i gceann amháin díobh seo a leanas: (a) Airteagal 10 de Rialacha an Chomhlachais Idirnáisiúnta Tráchtála maidir leis an Éilliú a Chomhrac (*8); (b) an Tionscnamh um Eitic Nótaí Bainc (*9); (c) caighdeán ISO 37001; (d) aon chlár coibhéiseach eile. (*2) IO C 195, 25.6.1997, lch. 2." (*3) Cinneadh Réime 2003/568/CGB ón gComhairle an 22 Iúil 2003 maidir leis an éilliú a chomhrac san earnáil phríobháideach (IO L 192, 31.7.2003, lch. 54)." (*4) Coinbhinsiún maidir le leasanna airgeadais na gComhphobal Eorpach a chosaint (IO C 316, 27.11.1995, lch. 48)." (*5) Treoir (AE) 2017/541 ó Pharlaimint na hEorpa agus ón gComhairle an 15 Márta 2017 maidir leis an sceimhlitheoireacht a chomhrac agus lena n-ionadaítear Cinneadh Réime 2002/475/CGB ón gComhairle agus lena leasaítear Cinneadh 2005/671/CGB ón gComhairle (IO L 88, 31.3.2017, lch. 6)." (*6) Treoir (AE) 2015/849 ó Pharlaimint na hEorpa agus ón gComhairle an 20 Bealtaine 2015 maidir le cosc a chur le húsáid an chórais airgeadais chun críocha sciúrtha airgid agus maoinithe sceimhlitheoirí, lena leasaítear Rialachán (AE) Uimh. 648/2012 ó Pharlaimint na hEorpa agus ón gComhairle, agus lena n-aisghairtear Treoir 2005/60/CE ó Pharlaimint na hEorpa agus ón gComhairle agus Treoir 2006/70/CE ón gCoimisiún (IO L 141, 5.6.2015, lch. 73)." (*7) Treoir 2011/36/AE ó Pharlaimint na hEorpa agus ón gComhairle an 5 Aibreán 2011 maidir le gáinneáil ar dhaoine a chosc agus a chomhrac agus na híospartaigh atá thíos léi a chosaint, agus a chuirtear in ionad Chinneadh Réime 2002/629/CGB ón gComhairle (IO L 101, 15.4.2011, lch. 1)." (*8) Le fáil ar shuíomh gréasáin an Chomhlachais Idirnáisiúnta Tráchtála ag www.iccwbo.org." (*9) Le fáil ar shuíomh Gréasáin an Tionscnaimh um Eitic Nótaí Bainc ag www.bnei.com.”;"